b'\n_START_ARTICLE_\nTechnikos enciklopedija\n_START_PARAGRAPH_\nTechnikos enciklopedija \xe2\x80\x93 Mokslo ir enciklopedij\xc5\xb3 leidybos instituto nuo 2000 m. leid\xc5\xbeiama enciklopedija, tapusi pirm\xc4\x85ja originalia lietuvi\xc5\xa1ka technikos enciklopedija. Joje galima rasti informacijos i\xc5\xa1 vis\xc5\xb3 technikos, tiksli\xc5\xb3j\xc5\xb3 moksl\xc5\xb3 bei su technika susijusi\xc5\xb3 \xc5\xbemogi\xc5\xa1kosios veiklos sri\xc4\x8di\xc5\xb3.\n_START_SECTION_\nApimtis\n_START_PARAGRAPH_\nPlanuota, kad enciklopedij\xc4\x85 turi sudaryti 4 knygos (tomai) po 112 leidybos lank\xc5\xb3 (730 p.), apie 15000 straipsni\xc5\xb3, 6000 spalvot\xc5\xb3 ir nespalvot\xc5\xb3 iliustracij\xc5\xb3 bei keli \xc5\xbeem\xc4\x97lapiai. \xc5\xa0iuo metu yra i\xc5\xa1leisti visi planuoti keturi tomai.\n_START_SECTION_\nIstorija\n_START_PARAGRAPH_\n1990-\xc5\xb3j\xc5\xb3 viduryje susib\xc5\xabr\xc4\x97 susib\xc5\xabr\xc4\x97 kolektyvas, kuris nusprend\xc4\x97 parengti ir i\xc5\xa1leisti Technikos enciklopedij\xc4\x85. J\xc5\xb3 pirmasis darbo vaisius pasirod\xc4\x97 2000 m., antrasis 2003 m., tre\xc4\x8diasis 2006 m.\n_START_SECTION_\nRedaktori\xc5\xb3 redakcija\n_START_PARAGRAPH_\nRedaktori\xc5\xb3 taryb\xc4\x85 sudaro pirmininkas prof. habil. dr. Edmundas Kazimieras Zavadskas, pirmininko pavaduotojai akad. Ramutis Petras Bansevi\xc4\x8dius, prof. habil. dr. Algirdas Eduardas \xc4\x8ci\xc5\xbeas, prof. habil. dr. K\xc4\x99stutis Kri\xc5\xa1\xc4\x8di\xc5\xabnas, akad. Algirdas \xc5\xbdukauskas. Ra\xc5\xa1yti ir recenzuoti straipsnius padeda Lietuvos auk\xc5\xa1t\xc5\xb3j\xc5\xb3 mokykl\xc5\xb3 d\xc4\x97stytojai ir kiti \xc5\xa1alies mokslininkai, visuomen\xc4\x97s ir kult\xc5\xabros veik\xc4\x97jai. Bendras tiek autori\xc5\xb3 ir tiek recenzent\xc5\xb3 skai\xc4\x8dius siekia po kelis \xc5\xa1imtus.'